Egner hadde lagt opp – nå debuterer hun som proffbokser
– Jeg gleder meg masse! Jeg som trodde jeg var ferdig med boksing, sier Egner til VG. «This is Oslo» sendes live på VG+ – skaff deg tilgang her! Egner la egentlig opp , og reiste i 2016 til USA for å studere på Stanford School of Medicine i Palo Alto, California. Etter to år i USA jobber hun nå som postdoktor på Universitetet i Oslo, i gruppen til professor Kristian Gundersen. Men til tross for full jobb har hun ikke gitt seg med sin store lidenskap; trening og boksing. – Da jeg var tilbake i Norge og kom inn i lokalene til Oslo Bokseklubb, så kjente jeg at jeg var motivert igjen. Det kriblet i magen da jeg så de andre bokse. Kevin (Melhus) spurte om jeg ville debutere som proff, og etter å ha tenkt litt på det var jeg klar, forteller Egner.Nå tar hun første gang steget og blir proff, for lørdag kveld entrer hun ringen i Skur 13 på Tjuvholmen i Oslo, der Melhus Promotions arrangerer det profesjonelle boksestevnet «This is Oslo». «This is Oslo» sendes live på VG+ – skaff deg tilgang her! Egner skal møte georgiske Nana Chakhvashvili, som har fem seirer og fem tap som proff. Men hun er bare 20 år gammel, og skal opp mot en 15 år eldre, norsk «ringrev». – Dersom jeg skal gå proffkamp, så skal det gjøres skikkelig. Jeg kan jo ikke stille opp i dårlig form, men samtidig handler dette om å ha det gøy, sier Egner. – Hva vet du om motstanderen din? – Jeg vet egentlig ikke så mye, men skal studere henne opp mot kampen. For bokseinteresserte er Egner et velkjent navn, for 35-åringen har en meget solid amatørkarriere bak seg. Tidligere i år tok hun et nytt NM-gull i 60-kilosklassen – hennes niende i rekken som senior. Hun har fire kongepokaler, fem nordiske mesterskap, to bronse- og én sølvmedalje i EM i tillegg til flere deltagelser i VM.
Ingrid Egner (35) og Cecilia Brækhus (36) var romvenninner på landslaget, og to av Norges mest spennende boksetalenter. Den ene tok doktorgrad, og den andre ble verdens beste proffbokser. Lørdag kveld debuterer også Egner som proff.